OAV: NATO Rossiya bilan urushda foydalanish uchun ikki yangi bo‘linma tuzadi

NATO Rossiya bilan urush yuz bergan taqdirda foydalanish uchun ikki yangi harbiy tuzilmani safga qo‘shishni rejalashtirmoqda. Bu haqda alyansdagi manbalariga tayanib, The Wall Street Journal ma’lum qildi, deya xabar beradi “Gazeta.ru”.

Gap kishilar va harbiy texnikani tezkor yetkazish bilan shug‘ullanadigan yangi logistika bo‘linmasi haqida ketayotgani bildirilmoqda.
Shuningdek, Atlantika va Shimoliy muz okeani hududlaridagi Yevropaga mahsulotlar yetkazish uchun muhim bo‘lgan dengiz yo‘llarini himoya qiladigan bo‘linmani tuzish ko‘zda tutilmoqda.